Foto: CLODAGH KILCOYNE/REUTERS Irlandiya hukumati mamlakat konstitutsiyasidan ayollarning oiladagi o‘rni haqidagi moddani olib tashlash borasida referendum o‘tkazishga qaror qildi, deb xabar berdi Irlandiyaning RTÉ telekompaniyasi. Gap «oiladagi o‘rni tufayli ayol davlatni qo‘llab-quvvatlashi» hamda «onalar mehnat bilan shug‘ullanish uchun iqtisodiy zaruriyatga ega bo‘lmasliklari» qayd etilgan 41.2-modda haqida bormoqda. Referendumni 2018 yil oktabrida, prezident saylovi bilan bir kunda o‘tkazish rejalashtirilmoqda. Adliya vaziri Charli Flenagan konstitutsiya qabul qilinganidan 80 yil o‘tib, unda 41.2-moddaga o‘rin yo‘qligi ma’lum bo‘lganini bildirdi. «U gender tenglikka erishish borasidagi zamonaviy maqsadga putur yetkazadi», — dedi Flenagan.